Rait Sannik	Teie: 06.02.2024 	
Õiguskantsleri Kantselei	
Rait.Sannik@oiguskantsler.ee
	
 	Meie: 08.02.2024 nr 4-5/309 - 2	

	

	
Seoses ehitusteatise menetlusse kaasamisega		

Austatud Rait Sannik	

Olete pöördunud Tallinna Linnaplaneerimise Ameti (edaspidi amet) poole küsimusega, kuidas toimub praktikas korterite rekonstrueerimisel (korteri ümberehitus, seinte lammutamine jms) teiste kaasomanike või korteriühistu kaasamine. Kas ehitisteatise menetlemisel kaasatakse korteriühistu või teised kaasomanikud? Soovite eeltoodud infot vastamaks Õiguskantsleri poole pöördunud avaldajale.
Selgitame esmalt, et amet kaasab ehitusteatise menetlusse alati korteriühistu. Ehitusseadustiku seletuskirjas on märgitud, et „seega võib ehitusloa andmise menetlusse kaasata korteriühistu ja igat korteriomanikku ei pea eraldi kaasama, sest korteriühistu esindab välissuhetes korteriomanikke. Kui menetlusse kaasatakse korteriühistu, peab viimane pingutama, et korteriomanikud saaksid käimasolevast menetlusest aegsasti teada.“. 
Arvestades Tallinna linnas paiknevates kortermajades tehtavate korterite ümberehituste kohta esitatavate ehitusteatiste hulka, on ameti arvates selline lahendus optimaalne.
Korteriühistute kaasamine ehitusteatise menetlustesse käib elektrooniliselt läbi ehitisregistri kaasamise kutse edastamisega. Kaasamise kutse edastatakse korteriühistu elektronpostiaadressile, milline on kirjas äriregistris. Kaasamise kutses on mh alati märgitud, et palume teil eeltoodud teade edastada kinnistu korteriomanikele.
Toome siinkohal näitena ühe väljavõtte kaasamise kutsest, kus on märgitud kaasamise põhjus:
„Teavitame Teid, et Tallinna Linnaplaneerimise Ametile (edaspidi amet) on esitatud ehitusteatis ja ehitusprojekt /tänav, maja number, korteri number/ ümberehitamise kohta.
Ehitusprojekti vaatamiseks palun logige sisse ehitisregistrisse https://www.ehr.ee ja avage dokument nr /ehitusteatise number/ lühijuhend: Avaleht – Ava dokumentide detailotsing (lehe lõpus) – lahtrisse „Dokumendi number“ sisestage dok. nr – Otsin – vajutage avanevast tulemusest dok. numbrile - Esitatavad dokumendid).
Lisainfot ehitisregistri kasutamiseks on võimalik leida ehitisregistri veebilehelt.     
Teatame, et Teil on võimalik antud projekti kohta esitada ametile kirjalikult arvamusi kuni /kuupäev/ e-mailile tlpa@tallinnlv.ee.
PALUME TEIL EELTOODUD TEADE EDASTADA KINNISTU KORTERIOMANIKELE.“.
Loodetavasti on meie selgitustest abi avaldajale vastamisel.

	
Lugupidamisega	

	
	
(allkirjastatud digitaalselt)	
Helvi Kork	
osakonna juhataja

	

Tõnis Veinberg
6404452 tonis.veinberg@tallinnlv.ee